ลูกโดนแมงป่องต่อยตรงมือกับไต้รักแร้มีอาการปวดบวมและก็หายต่อมาสองสามวันอาการปวดบวมคันเริ่มกับมาเส้นในแขนตึงและปวดทำไงดีค่ะ
สวัสดีค่ะ พิษของแมงป่องมีทั้งแบบไม่รุนแรง และแบบรุนแรงมาก ซึ่งสามารถแบ่งอาการอาการตามระดับความรุนแรง ดังนี้1. ผิวหนังบวมพองหรือเป็นตุ่มแดงบริเวณที่ถูกต่อย พร้อมกับอาการคัน ปวด2. เกิดอาการปวดแสบไปทั่วบริเวณข้างเคียงบริเวณจุดที่ต่อย มีชีพจรเต้นเร็ว และความดันโลหิตสูงขึ้น3. มีอาการผิดปกติของกล้ามเนื้อ เช่น กระกระตุก การชา เป็นต้น4. ระบบการทำงานของร่างกายมีความผิดปกติ มีไข้สูง ชัก และอาจเสียชีวิตตามมาหากรักษาไม่ทัน เช่น ในสายพันธุ์ Centruroides exilicauda ในสหรัฐอเมริกาเมื่อถูกแมงป่องต่อย ให้ล้าง และฟอกบริเวณแผลด้วยสบู่ ล้างด้วยน้ำสะอาด ใช้ผ้าสะอาดปิดแผลไว้ และอาจทานยาแก้ปวดบรรเทาอาการ เช่น พาราเซตามอล ไอบูโพรเฟน เป็นต้น รวมถึงใช้ความเย็นประคบบริเวณที่ปวดและบวมด้วยแต่หากอาการหายไปแล้ว ต่อมา 2-3 วันแล้ว มีอาการปวด บวม และคัน ขึ้นมาอีก แสดงว่าอาจเกิดการติดเชื้อแบคทีเรียแทรกซ้อนได้ ดังนั้นแนะนำควรไปพบแพทย์เพื่อตรวจค่ะนอกจากนี้ หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะ